### **অক্টোবর 24এ, একটি সবুজায়িত শহরের জন্য ভোট দিন**

টরন্টো এমন একটি পরিবেশ সঙ্কটের মধ্যে দিয়ে যাচ্ছে যা বাসিন্দাদের ঝুঁকিতে ফেলছে। স্থানীয় নিঃসরণ প্লাবণ এবং তাপপ্রবাহ বাড়াচ্ছে, এবং স্থানীয় জীববৈচিত্র ও জল/পানির গুণমানের ওপর প্রভাব ফেলছে। টরন্টোকে সবুজ, টেকসই, এবং বাসযোগ্য শহর করার জন্য অত্যন্ত জরুরী হল অতিরিক্ত বর্জ্য পদার্থ্য হ্রাসের জন্য তাতক্ষনিক কর্মসূচী গ্রহণ, কম-কার্বনের স্থাপন ও পরিকাঠামোতে বিনিয়োগ, এবং সবুজ জায়গার বর্ধিত অধিগম্যতা। টরন্টোর আগামী পৌরসভার নির্বাচনে একটি আরো সবুজায়িত, আরো পরিষ্কার শহরের জন্য ভোটদানের সুযোগ।

### **সমস্যাটি কী?**

**টরন্টোর কার্বন পদচিহ্ন অত্যন্ত বিশাল**

[টরন্টোর কার্বন নিঃসরণের](https://taf.ca/wp-content/uploads/2021/12/TAF_Carbon-emissions-inventory-GTHA_2021.pdf) অর্ধেকেরও বেশী অংশ আসে ভবনসমূহের উত্তাপন ও শীতলকরণের থেকে, এবং 30% আসে পরিবহণ থেকে — বেশীর ভাগই ব্যক্তিগত গাড়ীর গ্যাসোলিন পোড়ানোর থেকে। 2019 এ সিটি অফ টরন্টো একটি [ক্লাইমেট এমারজেন্সি বা পরিবেশ সঙ্কট](http://app.toronto.ca/tmmis/viewAgendaItemHistory.do?item=2019.MM10.3) ঘোষনা করে, কিন্তু এই দুই উচ্চ কার্বন নিঃসরণকারীদের নিম্ন-কার্বন প্রযুক্তি, যেমন উত্তাপ কারী পাম্প, বিদ্যুৎচালিত গাড়ি, উচ্চমানের পরিবহন ব্যবস্থা, নিরাপদ সাইকেল ব্যবস্থা তে প্রতিস্থাপন করতে সময় ও অর্থ লাগবে।

**বেসরিকারি সংস্থাসমূহ স্টর্ম ওয়াটার-এর জন্য তাদের যথোচিত ভাগের মূল্য মেটায় না**

টরন্টোর বাসিন্দারা সংস্থাদের [জল/পানির মুল্যতে ভর্তুকি](https://www.torontoenvironment.org/theres_1million_subsidy_for_torontos_top_water_polluters) দেয়, এবং কিছু সংস্থা, যেমন বানিজ্যিক পার্কিং লটের মালিকরা, জল/পানির জন্য কোনও মূল্যই দেন না অথচ আমাদের জল/পানি সরবরাহ ব্যবস্থায় সম্ভাব্য ক্ষতিকারক স্টর্ম ওয়াটার ঢুকিয়ে দেওয়ার জন্য দায়ি থাকেন।

**জলবায়ুর পরিবর্তন ঝুঁকিতে থাকা বাসিন্দাদের আরো বেশী ঝুঁকিতে ফেলে**

জলবায়ুর পরিবর্তন ইতিমধ্যেই টরন্টোতে [উচ্চতর তাপমাত্রা এবং বর্ধিত বন্যা পরিস্থিতি](https://taf.ca/wp-content/uploads/2021/12/TAF_Carbon-emissions-inventory-GTHA_2021.pdf) ঘটাচ্ছে, কিন্তু কিছু ব্যক্তি এবং কম্যুনিটি অন্যদের তুলনায় বেশী ভোগান্তি অনুভব করবেন। যেমন, যারা অক্ষমতা বা বিকলাঙ্গতার শিকার, যারা গৃহহীনতার অভিজ্ঞতার মধ্যে দিয়ে যাচ্ছেন, বয়স্ক ব্যক্তিরা, এবং যারা দীর্ঘস্থায়ী অসুখে ভুগছেন তাদের উত্তাপ-জনিত অসুস্থতা হওয়ার [সম্ভাবনা বেশী](https://www.toronto.ca/community-people/health-wellness-care/health-programs-advice/hot-weather/hot-weather-plan-for-landlords/)। দেখা গেছে এই একই ব্যক্তিবর্গের আয় নিম্ন হয় এবং গরমের সময় শীতলকরণের উপায় খুঁজতে এদের বেগ পেতে হয়।

**টরন্টোর বর্জ্যপদার্থ নিষ্ক্রমণের সমস্যা আছে**

কোভিড-19 অতিমারীর কারণে বাড়িতে [বর্জ্য পদার্থের বৃদ্ধি](https://www.sciencedirect.com/science/article/pii/S0921344920304286?via=ihub#bib0032) এবং পুনর্ব্যাবহার-অযোগ্য প্লাস্টিকের বৃদ্ধি হয়েছে। এক বছরে, টরন্টোয় বাস করা একক পরিবারের গৃহ [500 মিলিয়ন টুকরো](https://www.toronto.ca/legdocs/mmis/2021/ie/bgrd/backgroundfile-166832.pdf) একক-ব্যবহারের সামগ্রী ফেলে দেন। টরন্টোয় বসবাসকারি প্রায় অর্ধেক জনগণ একাধিক পরিবার/একাধিক বাসস্থান সম্পন্ন ভবনে থাকেন, যেখানে সাধারণত পুনর্ব্যবহার ও জৈব আবর্জনার জন্য অপেক্ষাকৃত কম উপায় থাকে।

**পদক্ষেপ নিন!**

1. আপনার সিটি কাউন্সিল প্রার্থীদের জিজ্ঞাসা করুন তারা নিম্নলিখিত কর্মসূচীর প্রতি দায়বদ্ধ থাকবেন কিনাঃ
* টরন্টোর [ট্রান্সফর্ম টিও ক্লাইমেট স্ট্র্যাটেজি (পরিচালনা কৌশল)](https://www.toronto.ca/services-payments/water-environment/environmentally-friendly-city-initiatives/transformto/) তে সম্পূর্ন ভাবে প্রযোজনা, পরিবেশ কর্মসূচীতে নূতন উপার্জনকারী পন্থা এবং তহবিল সূত্র অন্তর্ভুক্ত করা সহ।
* গ্রীন বিল্ডিং প্রোগ্রামস বা সবুজায়িত স্থাপনের কর্মসূচী বর্ধিত করা যা নিরাপদ ও সাশ্রয়ী বাসস্থানেরও বৃদ্ধি ঘটায়।
* স্টর্ম ওয়াটার মূল্য আরোপ করার মধ্য দিয়ে স্টর্ম ওয়াটার হ্রাসকরণ এবং বন্যার বিরুদ্ধে নিরাপত্তা সঙ্ক্রান্ত কর্মসূচীসমূহে দূষণকারীদের পরিষোধ করতে বলা।
* ভাড়া বাড়িতে একটি নিরাপদ তাপমাত্রা ব্যবহার করে ভাড়াটেদের তাপপ্রবাহ থেকে নিরাপদ রাখা।
* কম্যুনিটির সাথে এক যোগে কাজ করে স্থানীয় আপাতকালীন প্রস্তুতি পরিকল্পনা করে রাখা যাতে চরম জলবায়ুর দ্বারা প্রভাবিত হওয়া বাসিন্দাদের সাহায্য করা যায়।
* স্থানীয় কম্যুনিটির সাথে এক যোগে কাজ করে উদ্যান, বিল, সবুজ জায়গা ও ছায়াঘেরা জায়গায় অধিগম্যতার বিস্তার করা, বিশেষত এমন জায়গাগুলির জন্য যাদের সবুজ জায়গার অধিগম্যতা সীমিত।
* অপ্রয়োজনীয় একক-ব্যবহারকারী সামগ্রী (যেমন, প্লাস্টিকের ব্যাগ) র ব্যাবহারের ওপর নিষেধাজ্ঞা জারি করে এবং বাণিজ্য সংস্থাসমূহ ও সিটির স্থাপনসমূহে পনর্ব্যাবহারযোগ্য বাসনপত্র ব্যবহার করার নির্দেশ দিয়ে বর্জ্য হ্রাস করা।
* এমন একটি পরিকল্পনা করা যাতে নিশ্চিত করা যায় যে সকল ধরণের ভবনে বসবসাকারী টরন্টোর বাসিন্দারা পুনর্ব্যবহার এবং জৈব বর্জ্য সংগ্রহের উপায় পাবেন।
1. **প্রার্থীদের বিষয়ে আরো জানুন**
নির্বাচনের ইস্যুসমূহ ও প্রার্থীদের অবস্থান সম্পর্কে আরো জানতে অল ক্যান্ডিডেট ডিবেটের মতো [কর্মসূচীতে যোগ দিন](https://www.socialplanningtoronto.org/municipal_election_resources#events)।
2. নির্বাচনের দিন (অক্টোবর 24), এডভান্স পোলস বা আগাম নির্বাচনের দিনসমূহে (অক্টোবর 7–14), অথবা ডাকযোগে (আবেদন করুন সেপ্টেম্বরের 1–23 এর মধ্যে) [ভোটদানের অংগীকার করুন।](https://www.socialplanningtoronto.org/voter_pledge_2022)

আরো তথ্যের জন্য [www.socialplanningtoronto.org](http://www.socialplanningtoronto.org) দেখুন